NORAKSTS

|  |  |
| --- | --- |
| 25.08.2022. | Nr.11/15 |

**ATĻAUJA TOTALIZATORA LIKMJU PIEŅEMŠANAS VIETAS ATVĒRŠANAI UN AZARTSPĒĻU ORGANIZĒŠANAI DRIKSAS IELĀ 4, JELGAVĀ**

(ziņo: I.Škutāne)

2022. gada 20. jūlijā Jelgavas valstspilsētas pašvaldības administrācijā saņemts  
SIA “KLONDAIKA” (reģistrācijas Nr.40003171152, juridiskā adrese: Satekles iela 2B, Rīga, LV-1050) iesniegums ar lūgumu izsniegt atļauju jau darbojošās spēļu zāles telpās Driksas ielā 4, Jelgavā papildus atvērt totalizatoru likmju pieņemšanas vietu un organizēt attiecīgās azartspēles.

Saskaņā ar Uzņēmumu reģistra informāciju, SIA “KLONDAIKA” nosaukums līdz 2022. gada 18. martam bija SIA “FURORS”.

Finanšu ministrijas Izložu un azartspēļu uzraudzības inspekcija SIA ”KLONDAIKA” 2022. gada 4. februārī izsniegusi licenci Nr.SZ-1434 (pārreģistrācija līdz 2023. gada 28. februārim) spēļu zāles atvēršanai Driksas iela 4, Jelgavā un 2021. gada 24. novembrī (pārreģistrācija līdz 2022. gada 31. decembrim) - licenci Nr.A-52 azartspēļu organizēšanai uz nenoteiktu laiku.

No Zemgales rajona tiesas Jelgavas pilsētas zemesgrāmatas nodalījuma Nr.100000023493 redzams, ka nekustamā īpašuma Driksas ielā 4, Jelgavā īpašnieks ir SIA “MARNO J” (reģistrācijas Nr.40003529233).

Starp SIA ”MARNO J” un SIA “FURORS” (tagad – SIA “KLONDAIKA”) 2011. gada 8. decembrī noslēgts nedzīvojamo telpu nomas līgums uz laiku līdz 2014. gada 31. decembrim par nedzīvojamās telpas ar kopējo platību 237,00 m² nomu tirdzniecības centrā “Pilsētas pasāža”, Driksas ielā 4, Jelgavā, azartspēļu, izklaides un bāra pakalpojumu sniegšanai

Starp SIA “MARNO J” un SIA “KLONDAIKA” 2022. gada 20. jūnijā noslēgta vienošanās par līguma grozījumiem pie 2011. gada 8. decembra nedzīvojamo telpu nomas līguma par telpu nomas termiņa pagarinājumu līdz 2022. gada 31. oktobrim.

SIA ”KLONDAIKA” iesniegusi SIA “MARNO J” vēstuli Nr.71 IZ/07-2022 “Par totalizatora likmju pieņemšanas vietu”, kurā SIA “MARNO J” piekrīt, ka SIA “KLONDAIKA” Driksas ielā 4, Jelgavā atver totalizatora likmju pieņemšanas vietu.

Jelgavas pilsētas dome ar 2011. gada 22. decembra lēmumu Nr.15/21 “Atļaujas izsniegšana spēļu zāles atvēršanai un azartspēļu organizēšanai Driksas ielā 4, Jelgavā” nolēma atļaut SIA “FURORS” (tagad – SIA “KLONDAIKA”) atvērt spēļu zāli un organizēt azartspēles Driksas ielā 4, Jelgavā.

Izvērtējot vietas atbilstību Azartspēļu un izložu likuma 41.panta otrajā daļā noteiktajiem ierobežojumiem un ņemot vērā, ka Driksas ielā 4, Jelgavā azartspēles jau tiek organizētas, secināms, ka azartspēļu - totalizatora likmju pieņemšana konkrētajā vietā nerada būtisku valsts un attiecīgās administratīvās teritorijas iedzīvotāju interešu aizskārumu.

Ņemot vērā iepriekš minēto un saskaņā ar likuma “Par pašvaldībām” 15.panta pirmās daļas 11.punktu un Azartspēļu un izložu likuma 42.panta pirmo, trešo un piekto daļu,

**JELGAVAS VALSTSPILSĒTAS DOME NOLEMJ:**

Atļaut SIA “KLONDAIKA” (reģistrācijas Nr.40003171152, juridiskā adrese: Satekles iela 2B, Rīga, LV-1050) atvērt totalizatora likmju pieņemšanas vietu un organizēt attiecīgās azartspēles Driksas ielā 4, Jelgavā.

Jelgavas valstspilsētas domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre Ž.Memena

2022. gada 25. augustā